સોનુદેના મોત મામલે તેના પતિ શાહનવાઝે મણિનગર પોલીસ સ્ટેશનમાં કામિનીદે અને દામિનીદે નામનાં બે કિન્નર વિરુદ્ધમાં અરજી કરી છે. અરજીમાં કરેલા આક્ષેપ પ્રમાણે તારીખ 29મી માર્ચના રોજ કામિનીદેએ તેનાં મકાનમાં સોનુદેને કોઇ કારણસર બેઝબોલની સ્ટીકથી ઢોર માર માર્યો હતો અને ત્યાર બાદ તેને લાલ દરવાજા ખાતે ઉતારી જતા રહ્યા હતા. શાહનવાઝ સોનુદેની એલજી હોસ્પિટલમાં સારવાર કરાવીને ઘરે લાવ્યો હતો ત્યારબાદ સાંજે સોનુદેએ શાહનવાઝને ફોન કર્યો હતો અને કામિનીદે મને બહુ હેરાન કરે છે અને મને મારી નાખવાની ધમકી આપે છે, જેથી તેના ત્રાસથી ઝેર પીધું હોવાનું જણાવ્યું હતું. શાહનવાઝે પોલીસ સમક્ષ સોનુદેની લાશનું પોસ્ટમોર્ટમ થાય તેવી માગ કરી છે. આ મામલે મણિનગર પોલીસ સ્ટેશનના પીએસઆઇ પી.સી. ખરાડીએ જણાવ્યું છેકે સોનુદે મોત મામલે તપાસ શરૂ કરવામાં આવી છે.